Í ár fáa vit vitjan av norska evangelistinum Jørn Strand. Boðskapurin hjá honum er einfaldur, fyltur av vón, trúgv og gleði. Hann hevur ein sterkan vitnisburð og tað er altíð trúarstyrkjandi at hoyra um fólk, sum hava upplivað Guds undurfullu og yvirnatúrligu megi. Hansara boðskapur snýr seg í høvuðsheitum um broytt lív og grøðing, og hann leggur stóran dent á at biðja fyri menniskjum. Jørn er eisini kendur sum sangevangelistur og hann hevur gjørt eina røð av sangum. Tann mest kendi er ivaleyst: Er det rart, at jeg er glad“. Vit gleða okkum til vitjanina og bøn okkara er, at nógv menniskjalív verða broytt av Guds kraft, bæði til anda, sál og likam. Á stevnuni verður eisini framhald av skeiðinum: Firestarters. Tað er Mariann Jacobsen, sum samskipar skeiðið. FireStarters er eitt 12 viku skeið, sum byrjaði á hvítusunnu. Hetta náddu vit ikki at koma ígjøgnum á hvítusunnu og tí hava vit valt, at halda fram við tí á heyststevnuni. Øll eru hjartaliga vælkomin Stór vitjan úr Íslandi! Leygardagur, 30 Mai 2015 18: 30 Tann 3. juni koma umleið 20 íslendingar á vitjan í Føroyum. Tað er hvítsunnusamkoman í Kefalvík, sum vitjar Betania í Skopun og Filadelfia í Havn. Tey verða í Føroyum til mánadagin 8. juni. Annars sæst skráin niðanfyri. Tað er altíð stuttligt at vera saman við Íslendingum, og vit síggja fram til nakrar ríkar dagar. Tað eru Kristin og Thordis sum eru fyristøðu par í Keflavík. Heiti á stevnuni er ELDKVEIKJARAR-FRÍGEVING AV GUDS RÍKIS MENTAN. Verið hjartaliga vælkomin! :)